วิชิตสไตล์
งานกีฬาประจำปีของธนาคารไทยพาณิชย์ปีนี้ เด็ดสะระตี่ไม่เหมือนใคร ปีนี้จัดที่สนามฟุตบอล ด้านหลังของอาคารอัจฉริยะ จัดกันช่วงเย็นหลังเลิกงาน
22 พ.ย. 2555

งานกีฬาประจำปีของธนาคารไทยพาณิชย์ปีนี้ เด็ดสะระตี่ไม่เหมือนใคร ปีนี้จัดที่สนามฟุตบอล ด้านหลังของอาคารอัจฉริยะ จัดกันช่วงเย็นหลังเลิกงาน 
ฟุตบอลกระชับมิตรระหว่างผู้บริหารแบงก์ปีนี้ ยังดุเด็ดเผ็ดมันส์เหมือนเดิม ปีนี้ทีมใบโพธิ์ แกงค์สเตอร์ มี สารัชต์ รัตนาภรณ์ ผู้ช่วยผู้จัดการอาวุโส สายลูกค้าขนาดใหญ่ เป็นกัปตันทีม
และอีกทีมคือ เอสซีบี ยูไนเต็ด มี สมิทธ์ พนมยงค์ ผู้ช่วยผู้จัดการใหญ่ สายเงินฝากและการลงทุน เป็นกัปตันทีม
งานนี้สุภาพสตรีหมายเลขหนึ่งของธนาคาร คุณเคซี กรรณิการ์ ชลิตอาภรณ์ กรรมการผู้จัดการธนาคาร ให้เกียรติลงมาเขี่ยบอลเพื่อเริ่มการแข่งขัน
ฟุตบอลฟาดแข้งกันอย่างดุเด็ดเผ็ดมันส์ ผลคือ ทีมใบโพธิ์ของคุณสารัชต์ ชนะไป 10 
แต่ไฮไลต์ในงาน คือ ท่านประธานกรรมการบริหาร ดร.วิชิต สุรพงษ์ชัย ที่ลงมาเต้นท่าควบม้าร่วมกับเชียร์ลีดเดอร์สาวๆ ของธนาคารในเพลงกังนัมสไตล์ ของไซ ปาร์กแจซัง นักร้องชาวเกาหลีใต้ที่กำลังดังคับโลก 
ทำเอาพนักงานแห่เอาโทรศัพท์มือถือมาถ่ายรูปท่านประธานไว้เป็นที่ระลึกกันยกใหญ่
งานนี้ ดร.ตุ๋ย อาจซ้อมไว้เต้นในงานคอนเสิร์ตของไซ ที่แบงก์ร่วมเป็นสปอนเซอร์ ร่วมนำไซมาเล่นคอนเสิร์ตให้ลูกค้าวีไอพีของแบงก์ได้ชมในวันลอยกระทง 28 พ.ย.นี้ก็ได้ ฮ่า ฮ่า